“อายิโนะโมะโต๊ะ” มอบผลิตภัณฑ์แก่นักกีฬาแบดมินตันทีมชาติไทย
"อายิโนะโมะโต๊ะ" มอบผลิตภัณฑ์แก่นักกีฬาแบดมินตันทีมชาติไทย
19 ส.ค. 2563

เกศยา ชัยชาญชีพ กรรมการ บริษัท อายิโนะโมะโต๊ะ (ประเทศไทย) จำกัด เข้ามอบผลิตภัณฑ์ aminoVITAL® ผลิตภัณฑ์ด้านกรดอะมิโนสำหรับนักกีฬา ให้แก่ทีมนักกีฬาแบดมินตันทีมชาติไทย โดยมี พลอากาศโท รศ.นิกร ชำนาญกุล เลขาธิการสมาคมกีฬาแบดมินตันแห่งประเทศไทย เป็นตัวแทนรับมอบ ทั้งนี้ อายิโนะโมะโต๊ะ และสมาคมแบดมินตันแห่งประเทศไทย ได้บรรลุข้อตกลงความร่วมมือกันในเดือนกรกฎาคมที่ผ่านมา
โดยบริษัทฯจะให้การสนับสนุนผลิตภัณฑ์ aminoVITAL® ให้กับทัพนักกีฬาแบดมินตันไทย ตลอดระยะเวลา 1 ปี รวมมูลค่าการสนับสนุนทั้งสิ้น 2 ล้านบาท เพื่อมุ่งเป็นส่วนหนึ่งในการช่วยส่งเสริมศักยภาพของนักกีฬาในการแข่งขัน ช่วยลดการสลายกล้ามเนื้อระหว่างออกกำลังกาย ป้องกันอาการเมื่อยล้า และช่วยฟื้นฟูกล้ามเนื้อที่บาดเจ็บหลังจากการออกกำลังกาย นับเป็นโครงการที่ต่อยอดการสนับสนุนผลิตภัณฑ์สำหรับนักกีฬาสมาคมกีฬาวอลเลย์บอลแห่งประเทศไทยไปยังสมาคมกีฬาแบดมินตันแห่งประเทศไทย เพื่อร่วมสร้างสังคมสุขภาพดี อันเป็นส่วนหนึ่งของนโยบาย “การสร้างคุณค่าร่วมกับสังคมของอายิโนะโมะโต๊ะ” (The Ajinomoto Group Creating Shared Value: ASV) ที่เรายึดมั่นโดยตลอดมา